संजय दत्त की 'KGF 2' का फर्स्ट लुक रिलीज, महेश भट्ट ने लिखा ओपन लेटर- तुम्हारे चेहरे पर एक्सपीरियंस साफ...  
केजीएफ चैप्टर 2 का फर्स्ट लुक हुआ रिलीज
संजय दत्त मना रहे हैें अपना 60वां जन्मदिन
महेश भट्ट ने लिखा संजय दत्त के लिए ओपन लेटर
Happy Birthday Sanjay Dutt: संजय दत्त (Sanjay Dutt) आज अपना 60वां बर्थडे मना रहे हैं और इस मौके पर उनकी तेलुगू फिल्म 'केजीएफ 2 (KGF 2)' का फर्स्ट लुक रिलीज हो गया है. संजय दत्त ने अपने इंस्टाग्राम पर 'केजीएफ चैप्टर 2 (KGF Chapter 2)' का पोस्टर रिलीज किया है जिसमें वे अधीरा के किरदार में नजर आ रहे हैं. 'केजीएफ (KGF 2)' तेलुगू फिल्म है जिसमें यश नजर आएंगे. इस पोस्ट के साथ 'केजीएफ चैप्टर 2 (KGF Chapter 2)' के एक्टर यश (Yash) ने संजय दत्त (Sanjay Dutt Birthday) को जन्मदिन की बधाई दी है. संजय दत्त का अधीरा का लुक सोशल मीडिया पर खूब वायरल हो रहा है.
A post shared by Sanjay Dutt (@duttsanjay) on Jul 28, 2019 at 10:25pm PDT
यही नहीं  फिल्म इंडस्ट्री में कई यादगार किरदार निभाने वाले एक्टर संजय दत्त का डायरेक्टर महेश भट्ट (Mahesh Bhatt) के साथ बहुत गहरा रिश्ता है. संजय, महेश भट्ट के साथ कई फिल्मों में काम कर चुके हैं. एक्टर संजय दत्त के बर्थडे (Sanjay Dutt Birthday ) के खास मौके पर महेश भट्ट ने उनके लिए एक ओपन लेटर लिखा है. महेश भट्ट ने उनके जन्मदिन पर बीते हुए पलों के बारे में भी कई बातें लिखी हैं. डायरेक्टर महेश भट्ट ने लिखा, 'एक स्वीडिश फिल्ममेकर इंगमार बर्गमैन जब 70 साल के हुए तो एक जापानी फिल्ममेकर अकीरा कुरोसावा ने उनके बर्थडे पर एक लेटर लिखा, जिसमें उन्होंने लिखा था कि एक इंसान बच्चे के रूप में जन्म लेता है, फिर लड़का बनता है. अपनी जवानी से गुजरता है और फिर बच्चा बन जाता है. यहीं मेरी नजर में जिंदगी जीने का एक बहुत अच्छा तरीका है.'
महेश भट्ट (Mahesh Bhatt) ने आगे लिखा, 'मेरा मानना ​​है कि तुम इस बात से सहमत कि एक मनुष्य अपने मानव जीवन के दूसरे बचपन में, बिना किसी प्रतिबंध के, शुद्ध काम करने में सक्षम हो जाता है. संजू की वजह से मुझे नहीं, लेकिन बीस साल तक निर्देशक की कुर्सी से दूर रहने के बाद 'सड़क 2 (Sadak 2)' के लिए तुम्हारे साथ शूट करने के बाद, मुझे तुम्हारे बारे में बिल्कुल ऐसा ही महसूस होता है.'
डायरेक्टर महेश भट्ट (Mahesh Bhatt) ने संजय दत्त (Sanjay Dutt) को लेकर लिखा, 'तुम एक आदमी के रूप में अपने दूसरे बेबीहुड में प्रवेश कर रहे हो. जब भी हम किसी शूट की शूटिंग करते हैं तो मैं उसमें अंदर तक डूबते हुए देखता हूं. अब तुम्हें देखता हूं तो ऐसा लगता है कि 60 साल की उम्र में तुम्हारे 'असली काम' की शुरुआत हो गई है. आज तुम्हारे चेहरे पर समय के फुटप्रिंट और एक्सपीरियंस साफ झलकता है, जो पहले कभी नहीं दिखा.'